**ZAPISNIK S 3. SJEDNICE UČITELJSKOG VIJEĆA**

Održane 27. listopada 2016. g. s početkom u 12:300 sati

**Dnevni red**

1. Usvajanje zapisnika s prethodne sjednice
2. Dodjela pedagoške mjere strogog ukora
3. Različito

**Ad 1)** Sjednicu je otvorila ravnateljica Marijana Novak Stanić upoznavanjem prisutnih učitelja s dnevnim redom. Dnevni red je jednoglasno prihvaćen, te je nakon toga jednoglasno usvojen i zapisnik s prethodne sjednice Učiteljskog vijeća.

**Ad 2)** Razrednica 8. b razreda, Antonija Bartolić, dala je prijedlog Učiteljskom vijeću za izricanje pedagoške mjere strogog ukora učeniku 8.b razreda M. B. zbog otvaranja lažnog facebook profila nastavniku fizike, koji je time povrijedio ugled, čast i dostojanstvo druge osobe, dotičnog nastavnika. Prema iznesenim činjenicama Učiteljsko vijeće jednoglasno je donijelo odluku o izricanju pedagoške mjere strogog ukora.

**Ad 3)** Pod točkom *Različito* ravnateljica je podsjetila razrednike i učitelje da se približava rok za sklapanje police osiguranja učenika te zamolila one koji još nisu dostavili podatke učenika da to učine što prije.

Ujedno se zahvalila svim prisutnima i zatvorila sjednicu.

Sjednica Učiteljskog vijeća završila je u 13:00 sati

Zapisničarka: Ivana Simeunović

Ravnateljica: Marijana Novak Stanić

Špišić Bukovica, 27. listopada 2016.